ಗ್ಯಾಸ್ಟ್ರಿಕ್ ಸಮಸ್ಯೆ ಇದೆಯಾ? ಹಾಗಿದ್ರೆ ಹೀಗೆ ಮಾಡಿ ನೋಡಿ ಆಧುನಿಕ ಜೀವನ ಶೈಲಿಯ ಸಾಮಾನ್ಯ ಸಮಸ್ಯೆಗಳಲ್ಲಿ ಗ್ಯಾಸ್ಟ್ರಿಕ್ ಸಮಸ್ಯೆ ಕೂಡ ಒಂದು. ಹೆಚ್ಚೆಚ್ಚು ಎಣ್ಣೆ ತಿಂಡಿಗಳ ಸೇವನೆ, ಖಾರ ಅಥವಾ ಅಲೂಗಡ್ಡೆ ವಿಪರೀತ ಸೇವನೆಯಿಂದಾಗಿ ಗ್ಯಾಸ್ಟ್ರಿಕ್ ಸಮಸ್ಯೆ ಕಾಣಿಸಿಕೊಳ್ಳುತ್ತದೆ. ಅದರಲ್ಲೂ ಕೆಲವರಿಗೆ ರಾತ್ರಿ ವೇಳೆ ಅಥವಾ ಮಲಗಿದ ಬಳಿಕ ವಾಯು ಸಮಸ್ಯೆ ಹೆಚ್ಚುತ್ತದೆ. ರಾತ್ರಿ ವೇಳೆ ಗ್ಯಾಸ್ಟ್ರಿಕ್ ಸಮಸ್ಯೆ ಹೆಚ್ಚಾಗಲು ಕಾರಣ, ರಾತ್ರಿಯೂಟ ಹೆಚ್ಚಾಗಿ ಅನಿಲದ ಉತ್ಪಾದನೆ ಹೆಚ್ಚಾಗುವುದು. ಇದರಿಂದ ಹೊಟ್ಟೆಯಲ್ಲಿ ತಳಮಳ, ಉರಿ, ಹುಳಿತೇಗು ಸೇರಿದಂತೆ ಹಲವು ಸಮಸ್ಯೆ ಕಾಡುತ್ತದೆ. ನಿಮಗೆ ಗ್ಯಾಸ್ಟ್ರಿಕ್ ಸಮಸ್ಯೆ ಕಾಡುತ್ತಿದೆ ಎಂದರೆ ಊಟದ ನಡುವೆ ಅಂತರ ಪಾಲಿಸಿ. ಏಕೆಂದರೆ ಒಮ್ಮೆ ತಿಂದ ಆಹಾರ ಸಂಪೂರ್ಣ ಜೀರ್ಣವಾಗಲು ಕನಿಷ್ಠ 6 ಗಂಟೆಗಳನ್ನು ತೆಗೆದುಕೊಳ್ಳುತ್ತದೆ. ಹೀಗಾಗಿ ಒಂದು ಬಾರಿ ಆಹಾರ ಸೇವಿಸಿದ್ರೆ, ಮತ್ತೊಮ್ಮೆ ಆಹಾರ ಸೇವಿಸಲು 6 ಗಂಟೆಗಳ ಅಂತರವಿರಲಿ. ಹಾಗೆಯೇ ಆಹಾರ ಸೇವಿಸಿದ ಕೂಡಲೇ ಮಲಗುವ ಅಭ್ಯಾಸವನ್ನು ದೂರ ಮಾಡಿ. ಊಟವಾದ ಬಳಿಕ ಕನಿಷ್ಠ ಎಂದರೂ 20 ರಿಂದ 30 ನಿಮಿಷ ನಡೆದಾಡಿ. ಹಾಗೆಯೇ ರಾತ್ರಿ ವೇಳೆ ಲಘ ಆಹಾರ ಸೇವಿಸುವ ಅಭ್ಯಾಸ ರೂಢಿಸಿಕೊಳ್ಳಿ ಪ್ರತಿದಿನ ಆಯಾ ಸಮಯಕ್ಕನುಗುಣವಾಗಿ ಆಹಾರ ಸೇವಿಸಿ. ಇತರೆ ಸಮಯದಲ್ಲಿ ಹೆಚ್ಚಿನ ಪ್ರಯಾಣದಲ್ಲಿ ನೀರು ಕುಡಿಯುವ ಅಭ್ಯಾಸ ಮಾಡಿಕೊಳ್ಳಿ. ಇದರಿಂದ ನಿಮ್ಮ ಜೀರ್ಣಕ್ರಿಯೆ ಉತ್ತಮಗೊಳ್ಳುತ್ತದೆ. ಪ್ರತಿದಿನ ಕಡಿಮೆ ಎಂದರೂ ಮೂರರಿಂದ ನಾಲ್ಕು ಲೀಟರ್ ನೀರು ಕುಡಿಯಿರಿ. ಇದರಿಂದ ಕೂಡ ನಿಮ್ಮ ಗ್ಯಾಸ್ಟ್ರಿಕ್ ಸಮಸ್ಯೆಯನ್ನು ನಿಧಾನಕ್ಕೆ ನಿಯಂತ್ರಿಸಬಹುದು. ಅಲ್ಲದೆ ಮತ್ತೆ ವಾಯು ಸಮಸ್ಯೆ ತಲೆದೂರದಂತೆ ನೋಡಿಕೊಳ್ಳಬಹುದು.